《秋日寄受之太史》
明代·尹嘉宾

屋梁落月思悠悠，清梦依然到虎丘。
月满讲台宵度曲，云生西岭晚登楼。
林香冉冉流清梵，枫叶萧萧下小舟。
苦忆风流钱太史，赏心何日续同游？

作者简介：（1572—1622）明常州府江阴人，字孔昭，号澹如。万历三十八年进士。由中书舍人历兵部郎中，官至湖广提学副使，卒官。工诗善书，有《焚馀集》。